wickkiey/tamil-wikipedia-markdown huggingface dataset:
# சான்யா மல்கோத்ரா



**சான்யா மல்கோத்ரா** (பிறப்பு பிப்ரவரி 25,1992) இந்தி திரைப்படங்களில் பணிபுரியும் ஒரு இந்திய நடிகை ஆவார். விளையாட்டுத் திரைப்படமான *தங்கல்* (2016), அதிரடி திரைப்படமான *ஜவான்* (2023) ஆகிய இரண்டிலும் துணை வேடங்களில் நடித்துள்ளார். இவை இரண்டும் அதிக வசூல் செய்த இந்திய திரைப்படங்களில் இடம்பிடித்துள்ளன. நகைச்சுவை படமான *பாதாய் ஹோ* (2018), வாழ்க்கை வரலாற்று திரைப்படமான *சாம் பகதூர்* (2023) ஆகியவை வணிக ரீதியாக வெற்றி பெற்ற அவரது பிற திரைப்படங்களாகும்.  

## ஆரம்பகால வாழ்க்கை
சான்யா 1992 ஆம் ஆண்டு பிப்ரவரி 25 ஆம் தேதி டெல்லி<nowiki/>யில் ஒரு பஞ்சாபி இந்து குடும்பத்தில் பிறந்தார். அவர் சமகால மற்றும் பாலேயில் பயிற்சி பெற்ற நடனக் கலைஞர் ஆவார். கார்கி கல்லூரியில் பட்டம் பெற்ற பிறகு, சானியா தொலைக்காட்சி நடன நிகழ்ச்சியில் பங்கேற்று முதல் 100 இடங்களுக்குள் நுழைந்தார். அவர் மும்பைக்கு குடிபெயர்ந்தார். அங்கு அவர் நடிக்க வாய்ப்பு தேடத்தொடங்கினார். தொலைக்காட்சி விளம்பரங்களுக்கு ஒளிப்பதிவாளர்களுக்கு உதவத் தொடங்கினார்.  

## நடிப்பு

### திரைப்படங்கள்
சன்யா நடித்தச் சில திரைப்படங்கள்  
| ஆண்டு | தலைப்பு | கதாபாத்திரம் | மொழி | குறிப்பு |
| --- | --- | --- | --- | --- |
| *தங்கல்* | பபிதா குமாரி | இந்தி | அறிமுகம் |  |
| *சீக்ரெட் சூப்பர் சுடார்* | ஒரு பாடலுக்கு நடன ஆசிரியர் |  |  |  |
| *படாகா]]* | சென்டா/சுட்டுகி |  |  |  |
| *போட்டோகிராப்* | மிலோனி சா |  |  |  |
| *சகுந்தலா தேவி* | அனுபமா பேனர்சி |  |  |  |
| *பகலாய்த்* | சந்தயா |  |  |  |
| *இலவ் ஆசுடல்* | சோதி தில்வார் |  |  |  |
| *கதல்* | மகிமா |  |  |  |
| *மிசசு* | இரிச்சா சர்மா |  |  |  |
| *தக் லைஃப்* | நடனம் ஆடும் பெண் | தமிழகத் திரைப்படத்துறை | தமிழ் அறிமுகம்; சிறப்பு தோற்றம் |  |

### இசைக் காணொளி
| ஆண்டு | தலைப்பு | பாடகர் | குறிப்பு |
| --- | --- | --- | --- |
| "ஆன்கு" | சுனிதி சௌஹான் | } |  |
# வார்ப்புரு:Instagram/doc



**:** displays an external link to a page at Instagram, a photo sharing and social media website. It is intended for use in the section of an article.  
__TOC__  

## Usage
; Unnamed parameters  
: <code> | <var>username</var> }}</code>  
: <code> | <var>username</var> | <var>Displayed Name</var> }}</code>  

; Named parameters  
: <code> | id= <var>username</var> }}</code>  
: <code> | id= <var>username</var> | name= <var>Displayed Name</var> }}</code>  

; Using Wikidata property  
: <code></code>  
: <code> | name= <var>Displayed Name</var> }}</code>  

## Examples
### Unnamed parameters
; URL  
: <code>https://www.instagram.com//</code>  

; Usage  
: <code> | | Wikipedia }}</code>  

; Output  
:*  

### Named parameters
; URL  
: <code>https://www.instagram.com//</code>  

; Usage  
: <code> | id= | name= Kevin Systrom }}</code>  

; Output  
:*  

### No parameters and Wikidata property not defined
; Usage  
: <code></code>  

; Output  
:*  

## TemplateData

<templatedata>  
{  
"description": "This template displays an external link to a page at Instagram, a photo sharing and social media website. It is intended for use in the external links section of an article.",  
"params": {  
"id": {  
"label": "ID",  
"aliases": ["1"],  
"description": "The username in the Instagram URL, such as kevin in https://www.instagram.com/kevin/. This parameter is optional if Wikidata property P2003 exists, but required if not.",  
"default": "Wikidata property P2003",  
"example": "kevin",  
"type": "string",  
"required": false  
},  
"name": {  
"label": "Name",  
"aliases": ["2"],  
"description": "The name displayed as the link text. This parameter is optional; it defaults to the Wikipedia article name, without any disambiguation.",  
"default": "",  
"example": "Kevin Systrom",  
"type": "string",  
"required": false  
}  
},  
"paramOrder": [  
"id",  
"name"  
]  
}  
</templatedata>  

## Tracking categories
- – *comparison is case insensitive, so kevin matches Kevin*
- 
- 
-
# புர்வான் சட்டமன்றத் தொகுதி


**புர்வான் சட்டமன்றத் தொகுதி** (Burwan Assembly Constituency) என்பது என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது முர்சிதாபாத் மாவட்டத்தில் அமைந்துள்ளது. புர்வான், பகரம்பூர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது பட்டியல் சாதியினருக்கு ஒதுக்கப்பட்டுள்ளது.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 2011 | பிரதிமா ராசக் | rowspan=2 | இந்திய தேசிய காங்கிரசு |
| 2016 |  |  |  |
| 2021 | சீவன் கிருசுணா சகா | அகில இந்திய திரிணாமுல் காங்கிரசு | } |
## தேர்தல் முடிவுகள்
### 2021
# காந்தி சட்டமன்றத் தொகுதி


**காந்தி சட்டமன்றத் தொகுதி** (Kandi Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது முர்சிதாபாத் மாவட்டத்தில் அமைந்துள்ளது. இது பகரம்பூர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1971 | அதிசு சந்திர சின்கா | rowspan=4 | இந்திய தேசிய காங்கிரசு |
| 1972 |  |  |  |
| 1977 |  |  |  |
| 1982 |  |  |  |
| 1987 | சையத் வாகேத் ரேசா | இந்தியப் பொதுவுடைமைக் கட்சி |  |
| 1991 | அதிசு சி சின்கா | rowspan=3 | இந்திய தேசிய காங்கிரசு |
| 1996 |  |  |  |
| 2001 |  |  |  |
| 2006 | அபுர்பா சர்க்கார் (டேவிட்) | rowspan = 2 | சுயேச்சை |
| 2011 |  |  |  |
| 2016 | இந்திய தேசிய காங்கிரசு |  |  |
| 2021 | அகில இந்திய திரிணாமுல் காங்கிரசு | } |  |
## தேர்தல் முடிவுகள்
### 2021
# இளையதம்பி சிறிநாத்


**இளையதம்பி சிறிநாத்** (*Elayathamby Srinath*, பிறப்பு: 21 அக்டோபர் 1977) ஓர் இலங்கைத் தமிழ் மருத்துவரும், அரசியல்வாதியும் ஆவார். இவர் 2024 நவம்பர் 14 இல் நடைபெற்ற 2024 நாடாளுமன்றத் தேர்தலில் இலங்கைத் தமிழரசுக் கட்சியின் சார்பில் மட்டக்களப்பு மாவட்டத்தில் போட்டியிட்டு நாடாளுமன்றத்திற்குத் தெரிவு செய்யப்பட்டார்.  

## வாழ்க்கைக் குறிப்பு
மட்டக்களப்பு, வந்தாறுமூலையில் 1977 இல் பிறந்த இளையதம்பி சிறிநாத், தனது தொடக்க கல்வியை வந்தாறுமூலை விஷ்ணு மகா வித்தியாலயத்திலும், உயர் கல்வியை மட்டக்களப்பு புனித மிக்கேல் கல்லூரியிலும் பயின்று, அங்கிருந்து யாழ்ப்பாணப் பல்கலைக்கழகத்திற்குத் தெரிவாகி மருத்துவப் பட்டம் பெற்றார். மட்டக்களப்பு போதனா மருத்துவமனையில் மருத்துவராகப் பணியாற்றிய இவர் பின்னர் மட்டக்களப்பின் பல மருத்துவமனைகளில் சுகாதார வைத்திய அதிகாரியாகப் பணியாற்றினார்.  

## தேர்தல் வரலாறு
**இளையதம்பி சிறிநாத்தின் தேர்தல் வரலாறு**

| 2024 நாடாளுமன்றம் | மட்டக்களப்பு மாவட்டம் | இலங்கைத் தமிழரசுக் கட்சி | <>-</> | align= | } |
| --- | --- | --- | --- | --- | --- |
# மாணவர் சங்கம்

**மாணவர் சங்கம்** (students' union) என்பது பல கல்லூரிகள், பல்கலைக்கழகங்கள்,உயர்நிலைப் பள்ளிகளில் இருக்கும் ஒரு மாணவர் அமைப்பாகும் . உயர்கல்வியில், மாணவர் சங்கத்திற்கு பெரும்பாலும் வளாகத்தில் சொந்தக் கட்டிடம் வழங்கப்படுகிறது. இது சமூக, நிறுவன நடவடிக்கைகள், பிரதிநிதித்துவம் மற்றும் உறுப்பினர்களின் கல்வி ஆதரவு ஆகிய பணிகளை மேற்கொள்கிறது. சில சமயங்களில் இது ஒரு மன்றமாகவும் இருக்கலாம்.  

## நோக்கம்
நாடுகளைப் பொறுத்து, சங்கங்களின் நோக்கம், கூடும் முறை, செயல்படும் விதம் ஆகியன மாறுபடலாம். பான்னாட்டளவில், மாணவர் சங்கம் அல்லது மாணவர் அரசாங்கத்தின் நோக்கம் சக மாணவர்களை ஏதோ ஒரு வகையில் பிரதிநிதித்துவப்படுத்துவதாகும்.  
உள்ள ஒரு மாணவர் சங்கக் கட்டிடம், இது மாணவர் செயல்பாட்டு மையமாகவும் பயன்படுகிறது.]]  

## நாடுகள் வாரியாக

### ஆசியா மற்றும் ஓசியானியா
ஆஸ்திரேலியாவில், அனைத்துப் பல்கலைக்கழகங்களிலும் ஒன்று அல்லது அதற்கு மேற்பட்ட மாணவர் அமைப்புகள் உள்ளன.  

ஆஸ்திரேலிய மாணவர் சங்கங்கள் பொதுவாக உணவகங்கள், சிறிய சில்லறை விற்பனை நிலையங்கள் (எ.கா. செய்தி நிறுவனங்கள்), மாணவர் ஊடகங்கள் (எ.கா. வளாக செய்தித்தாள்கள்), பல்வேறு சமூக, கலை, அரசியல், பொழுதுபோக்கு, சிறப்பு ஆர்வம் மற்றும் விளையாட்டு மன்றங்கள், சங்கங்களுக்கான ஆதரவு போன்ற சேவைகளை வழங்குகின்றன. பெரும்பாலானவை பெண், LGBT, சர்வதேச, பழங்குடி மாணவர்களுக்கு சிறப்பு ஆதரவுச் சேவைகளையும் வழங்குகின்றன. 2006 ஆம் ஆண்டில் தன்னார்வ மாணவர் சங்கம் (VSU) அறிமுகப்படுத்தப்பட்டது.  

2011 ஆம் ஆண்டில், விளையாட்டு வசதிகள், குழந்தை பராமரிப்பு மற்றும் ஆலோசனை, மாணவர் ஊடகம் மற்றும் "மாணவர்களின் நலன்களைப் பேணுதல்" ஆகிய வசதிகளுக்கு நிதியளிக்க பல்கலைக்கழகங்கள் தங்களிடம் பயிலும் மாணவர்களிடமிருந்து கட்டாய சேவைக் கட்டணத்தை வசூலிக்க அனுமதிக்கும் சட்டத்தை அரசாங்கம் இயற்றியது.  

#### இந்தியா
அகில இந்திய மாணவர் கூட்டமைப்பு (AISF) ஆகஸ்ட் 12, 1936 இல் நிறுவப்பட்ட இந்தியாவின் மிகப் பழமையான மாணவர் அமைப்பாகும். பல்கலைக்கழகங்கள் மற்றும் கல்லூரிகளில் பதவிகளைக் கட்டுப்படுத்த தேர்தல்களில் போட்டியிடும் அகில பாரதிய வித்யார்த்தி பரிஷத், முஸ்லிம் மாணவர் கூட்டமைப்பு, இந்திய மாணவர் கூட்டமைப்பு, இந்திய தேசிய மாணவர் சங்கம், சவஹர்லால் நேரு பல்கலைக்கழக மாணவர் சங்கம், தில்லி பல்கலைக்கழக மாணவர் சங்கம், உதய் பிரதாப் கல்லூரி மாணவர் சங்கம் சுவேரோ மாணவர் சங்கம் ஆகியவை சில குறிப்பிடத்தகுந்த சங்களாகும். சமீபத்தில், சில பள்ளி நிர்வாகங்கள் மாணவர் அரசாங்க முறையை ஏதாவது ஒரு வடிவத்தில் இணைப் பாடத்திட்ட நடவடிக்கைகளாகச் சேர்க்கத் தொடங்கியுள்ளன. தேசியக் கட்டிடக்கலை மாணவர் சங்கம் என்ற தனித்துவமான, அரசியல் சார்பற்ற சுயாதீன கட்டிடக்கலை மாணவர் அமைப்பும் உள்ளது.
# சிற்றுண்டிச்சாலை

பெங்களூருவில் உள்ள அலுவலகத்தின் ஓர் சிற்றுண்டிச்சாலை, டிசம்பர் 2003.]]  
போது தொழிற்சாலையில் உள்ள சிற்றுண்டிச்சாலையில் மதிய உணவு சாப்பிடும் தொழிலாளர்கள்.]]  
**சிற்றுண்டிச்சாலை** (cafeteria**)** என்பது குறைவான பரிமாறுநர்கள் அல்லது பரிமாறுநர்களே இல்லாத உணவுச் சேவை வழங்கும் இடமாகும். அமெரிக்க ஆங்கிலத்தில் பள்ளியில் உள்ள உணவருந்துமிடம், **மதிய உணவு அறை** என்றும் குறிப்பிடப்படுகிறது. சிற்றுண்டிச்சாலைகள் குளம்பியகங்களிலிருந்து வேறுபட்டவை, இருப்பினும் இந்தச் சொல் எசுப்பானிய வார்த்தையான *கஃபேட்டீரியாவிலிருந்து* வந்தது.  

## வரலாறு
, PA, ]]  
அமெரிக்காவின் முதல் சுய சேவை உணவகம் (சிற்றுண்டிச்சாலையாக இல்லாமல் இருந்திருக்கலாம்) நியூயார்க் நகரில் உள்ள *எக்ஸ்சேஞ்ச் பஃபே* ஆகும். இது செப்டம்பர் 4, 1885 இல் திறக்கப்பட்டது. மேலும், ஆண் வாடிக்கையாளர்களுக்கு மட்டுமே இந்தச் சேவை கிடைத்தது. உணவு ஒரு வழங்கிடத்தில் வாங்கிய பின்னர், வாடிக்கையாளர்கள் நின்று கொண்டே சாப்பிட்டனர்.  

## கல்லூரிச் சிற்றுண்டிச்சாலை
உள்ள ஹென்ரிச் ஹெய்ன் பல்கலைக்கழக டுசெல்டார்ஃபில் உள்ள சிற்றுண்டிச்சாலை.]]  
கல்லூரிச் சிற்றுண்டிச்சாலைகளுக்கானக் கட்டணம் செலுத்தும் முறை பொதுவாக உணவுத் திட்டத்தின் வடிவத்தில் இருக்கும். இதன்படி மாணவர்கள் பருவத்தின் தொடக்கத்தில் ஒரு குறிப்பிட்ட தொகையைச் செலுத்துவார். இவை, கணினியில் சேமிக்கப்படும். உணவுத் தேர்வுகளை மாணவர்கள் ஒரு வாரத்திற்கு அல்லது பருவத்திற்கு தேர்வு செய்யலாம். தேவை எனில் அந்தக் காலத்திற்குப் பிறகு மாற்றிக்கொள்ளலாம்.
# பரத்பூர் சட்டமன்றத் தொகுதி, மேற்கு வங்காளம்


**பரத்பூர் சட்டமன்றத் தொகுதி** (Bharatpur Assembly Constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது முர்சிதாபாத் மாவட்டத்தில் அமைந்துள்ளது. பரத்பூர், பகரம்பூர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1971 | கண்டேகர் மதனூர் அக்சன் | இந்தியப் பொதுவுடமைக் கட்சி (மார்க்சிஸ்ட்) |  |
| 1972 | குமார் தீப்தி சென் குப்தா | இந்திய தேசிய காங்கிரசு |  |
| 1977 | சத்யபத பட்டாச்சார்யா | rowspan =8 | புரட்சிகர சோசலிசக் கட்சி |
| 1982 |  |  |  |
| 1987 |  |  |  |
| 1991 | ஈத் முகம்மது |  |  |
| 1996 |  |  |  |
| 2001 |  |  |  |
| 2006 |  |  |  |
| 2011 |  |  |  |
| 2016 | கமலேசு சாட்டர்ஜி (gopal) | இந்திய தேசிய காங்கிரசு |  |
| 2021 | உமாயூன் கபீர் | அகில இந்திய திரிணாமுல் காங்கிரசு | } |
## தேர்தல் முடிவுகள்
### 2021
# கே. எஸ். எல். சுவாமி


**கிக்கேரி சாமன்னா லட்சுமிநரசிம்ம சுவாமி** (*Kikkeri Shamanna Lakshminarasimha Swamy*) (21 பிப்ரவரி 1939-20 அக்டோபர் 2015) பிரபலமாக கே. எஸ். எல். சுவாமி/லலிதா ரவி/ரவி என்றும் அழைக்கப்படும் இவர், ஓர் இந்திய திரைப்பட இயக்குநரும், தயாரிப்பாளரும், நடிகரும் மற்றும் பின்னணிப் பாடகரும் ஆவார். அக்காலத்தின் பிரபல இயக்குனர்களான ஜி. வி. ஐயர் மற்றும் எம். ஆர். விட்டல் போன்றவர்களுக்கு உதவியாளராக சிறு வயதிலேயே திரையுலகில் நுழைந்தார். 1966 ஆம் ஆண்டு கன்னடத்தில் வெளியான *தூகுதீபா* படத்தின் மூலம் சுயாதீன திரைப்பட இயக்குனராக அறிமுகமானார். *காந்திநகரா* (1968), *பாக்ய ஜோதி* (1975), *மலாயா மருதா* (1986) ஆகியவையும் இவரது வெற்றி பெற்ற படங்களில் அடங்கும். 1989 ஆம் ஆண்டு வெளியான *ஜம்போ சவாரி* திரைப்படம் 37 வது தேசிய திரைப்பட விருதுகளில் சிறந்த குழந்தைகள் படத்திற்கான விருதை வென்றது.  

இயக்குனர் புட்டண்ணா கனகலின் நெருங்கிய கூட்டாளியாக இருந்த சுவாமி, அவரது மரணத்திற்குப் பிறகு *மசனாத ஹூவு* (1984) மற்றும் நீண்டகாலம் தாமதமாக 2006இல் வெளியான *சாவீர மெட்டிலு* என்ற இரண்டு படங்களை முடித்து வெளியிட்டார். திரைத்துறைக்கு இவர் ஆற்றிய பங்களிப்பை அங்கீகரிக்கும் விதமாக, சுவாமிக்கு 2013 ஆம் ஆண்டு டாக்டர் பி. சரோஜா தேவி தேசிய விருது வழங்கப்பட்டது. சுவாமி நடிகை பி.வி. ராதாவை மணந்தார்.  

*சுபமங்களா* படத்திற்காக "சூரியங்கு சந்திரங்கு" பாடலையும், *நாகரஹோலே* படத்திற்காக "இல்லே ஸ்வர்கா இல்லே நரகா" பாடலையும் பாடியதற்காக சுவாமி நன்கு அறியப்பட்ட பாடகராகவும் இருந்தார். சுவாமி சுவாசக் கோளாறு காரணமாக 20 அக்டோபர் 2015 அன்று பெங்களூரில் இறந்தார்.
# குதிரை வால் அணில்


**குதிரை வால் அணில்** (*Horsetail squirrel*) என்பது சையூரிடே குடும்பத்தைச் சேர்ந்த கொறிணி சிற்றினமாகும். இது போர்னியோவிலும் சுமத்திரா தீவு முழுவதும் காணப்படுகிறது. இதே போல் புரூணை மற்றும் மலேசியா ஆகிய முழு நாடுகளையும் உள்ளடக்கிய மலாய் தீபகற்பத்தின் தெற்குப் பகுதியிலும், இந்தோனேசியா மற்றும் தாய்லாந்தின் சில பகுதிகளிலும் காணப்படுகிறது. 1831-ஆம் ஆண்டில் இந்த அணில் வியட்நாமில் கண்டுபிடிக்கப்பட்டதாக குறிப்பிடப்பட்டுள்ளது. ஆனால் இந்த அணிலின் வரம்பைப் பற்றிய அடுத்தடுத்த விளக்கங்களில் வியட்நாம் சேர்க்கப்படவில்லை.  

குதிரை வால் அணில் *சுந்தாசையூரசு* மர அணில்களில் மிகவும் வண்ணமயமான, மிகப்பெரிய அளவிலானது. இது ஒரு நடுத்தர அளவிலான அணில் ஆகும். இது தலை முதல் உடல் நீளம் 21.5 முதல் 25 செமீ (8.5 முதல் 9.8 அங்குலங்கள்), வால் நீளம் 24 முதல் 29 செமீ (9.5 முதல் 11.5 அங்குலங்கள் வரை) இருக்கும். குதிரை வால் அணில் சாம்பல் நிற தலை, தோள், முன்னங்கால்களுடன் வெண்மையான உடலினையும், மந்தமான ஆரஞ்சு அல்லது சிவப்பு-பழுப்பு நிற அடிவயிற்றினையும் கொண்டுள்ளது. இந்த அணிலின் வால் பொதுவாக கருப்பு நிறத்துடன் பளபளப்பான கருப்பு அல்லது சாம்பல் நிறத்திலிருக்கும்.
# ரெசிநகர் சட்டமன்றத் தொகுதி


**ரெசிநகர் சட்டமன்றத் தொகுதி** (Rejinagar Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது முர்சிதாபாத் மாவட்டத்தில் அமைந்துள்ளது. ரெசிநகர், பகரம்பூர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 2011 | உமாயூன் கபீர் | rowspan =2 | இந்திய தேசிய காங்கிரசு |
| 2016 | ரபியுல் ஆலம் சவுத்ரி |  |  |
| 2021 | அகில இந்திய திரிணாமுல் காங்கிரசு | } |  |
## தேர்தல் முடிவுகள்
### 2021
# பி. வி. இராதா



**பெங்களூரு விஜயா ராதா** (*Bengaluru Vijaya Radha*) (15 ஆகஸ்ட் 1948 &#x2013; 10 செப்டம்பர் 2017), பொதுவாக **பி. வி. ராதா** என்று அழைக்கப்படும் இவர், ஓர் இந்திய நடிகையும் மற்றும் திரைப்படத் தயாரிப்பாளரும் ஆவார். 1964 ஆம் ஆண்டு வெளியான *நவகோடி நாராயணா* என்ற கன்னடத் திரைப்படத்தின் மூலம் தனது வாழ்க்கையைத் தொடங்கினார். 300 க்கும் மேற்பட்ட படங்களில் பெரும்பாலும் துணை வேடங்களில் நடித்தார். அவற்றில் 250 கன்னட மொழியிலும், மீதமுள்ளவை தமிழ், தெலுங்கு, மலையாளம், துளு மற்றும் இந்தி மொழிகளிலும் நடுத்துள்ளார்.  

இராதா, திரைப்பட இயக்குநரும், தயாரிப்பாளரும், நடிகருமான கே. எஸ். எல். சுவாமியை மணந்தார். திரையுலகைத் தவிர இராதா நாடகத்துறையிலும் தன்னை இணைத்துக் கொண்டார். நடவ்ராந்தா என்ற தனது நாடகக் குழுவுடன் நாடகங்களை நிகழ்த்தினார். நாடகம் மற்றும் திரையுலகில் இவரது பங்களிப்பை அங்கீகரித்து, இராதாவுக்கு 2010 இல் ஆன்மீக மற்றும் கலாச்சார மையமான *காகினேலே கனக குரு பீடம்* மூலம் கனக ரத்னா விருது வழங்கப்பட்டது. தமிழ்த் திரையுலகில் இவர் **குமாரி ராதா** என்று அழைக்கப்பட்டார்.  

## ஆரம்பகால வாழ்க்கையும் மற்றும் தொழில்
இராதா 1948 ஆம் ஆண்டு ஒரு விவசாயக் குடும்பத்தில் இராஜலட்சுமி என்ற பெயரில் பிறந்தார். நடிகையாக வேண்டும் என்ற ஆர்வத்தால் பள்ளிப் படிப்பை கைவிட்டுவிட்டார். 1964 ஆம் ஆண்டு *நவகோடி நாராயணா* என்ற கன்னடத் திரைப்படத்தில் நடிகர் ராஜ்குமாருடன் முக்கிய வேடத்தில் நடித்ததன் மூலம் அறிமுகமானார். 1966 ஆம் ஆண்டு வெளியான தாழம்பூ என்ற தமிழ் படத்தில் குறிப்பிடத்தக்க வேடத்தில் நடித்தார். 1960கள் மற்றும் 1970களில் தென்னிந்தியத் திரையில் எம். ஜி. இராமச்சந்திரன், சிவாஜி கணேசன், என். டி. ராமராவ், ஜெமினி கணேசன், அக்கினேனி நாகேஸ்வர ராவ் மற்றும் ஜெய்சங்கர் போன்ற அனைத்து முன்னணி நடிகர்களுடனும் இவர் நடித்துள்ளார்,  

## இறப்பு
இராதா மாரடைப்பால் செப்டம்பர் 10, 2017 அன்று இறந்தார்.  

### இராதா நடித்த தமிழ்த் திரைப்படங்கள்

- நீதிக்குப்பின் பாசம் (1963) ஜெயாவாக
- தாழம்பூ (1965), காவேரியாக
- யார் நீ? (1966) ராமராக
- காதல் படுத்தும் பாடு (1966)
- தாயின் மேல் ஆணை (1966)
- காதலித்தால் போதுமா (1967) மஞ்சுவின் சகோதரியாக
- நான் (1967)
- நான் யார் தெரியுமா (1967)
- பெண் என்றால் பெண் (1967)
- ராஜாத்தி (1967)
- சுந்தரமூர்த்தி நாயனார் (1967)
- நிமிர்ந்து நில் (1968)
- சத்தியம் தவறாதே (1968)
- நீயும் நானும் (1968)
- பொண்ணு மாப்பிள்ளை (1969)
- தங்கச் சுரங்கம் (1969)
- இரமாவாக சி. ஐ. டி. சங்கர் (1970)
# மன்மாட்



**மன்மாட்** (*Manmad*) ( இந்தியாவின் மகாராட்டிரம் மாநிலத்தின் நாசிக் மாவட்டத்தில் உள்ள மன்மாட் வருவாய் வட்டத்தின் நிர்வாகத் தலைமையிடமும், நகராட்சியும் ஆகும். மன்மாட் நகரம், மாவட்டத் தலைமையிடமான நாசிக்கிற்கு வடகிழக்கே 87.8 கிலோமீட்டர் தொலைவிலும்; மாநிலத் தலைநகரம் மும்பைக்கு வடகிழக்கே 252.9 கிலோ மீட்டர் தொலைவிலும் உள்ளது.  
இந்நகரம் கடல்மட்டத்திலிருந்து 580 மீட்டர் (1902&nbsp;அடி) உயரத்தில் அமைந்துள்ளது.  

மன்மாட் நகரத்தில் இந்திய உணவுக் கழகத்தின் பெரிய அளவிலான தானியக் கிட்டங்கிகள் உள்ளது.மேலும் பாரத பெட்ரோலியம் மற்றும் இந்தியன் ஆயில் கார்பரேசன் நிறுவனங்களின் அலுவலகங்கள் உள்ளது. இந்நகரத்தில் சீக்கியர்களின் குருத்துவார் அமைந்துள்ளது.  
மத்திய ரயில்வேயின் பனிமனை மன்மாட் நகரத்தில் உள்ளது.  
பாரத பெட்ரோலியம் நிறுவனம் மன்மாட் நகரத்தில் பெட்ரோலியப் பொருட்களை இருப்பில் வைத்து கொள்வதற்கு, நிலத்தடி சேமிப்பு கிட்டங்கி வசதிகள் கொண்டுள்ளது.  

## போக்குவரத்து
### மன்மாட் தொடருந்து நிலையம்
மும்பை, பூசாவல், தௌந்து, புனே, ஐதராபாத், திருப்பதி, பெங்களூர், கொங்கண் பகுதிகளை இணைக்கும் இருப்புப் பாதையில் மன்மாட் சந்திப்பு தொடருந்து நிலையம் உள்ளது..  

## மக்கள் தொகை பரம்பல்
2011ஆம் ஆண்டின் இந்திய மக்கள் தொகை கணக்கெடுப்பின்படி 29 வார்டுகள் மற்றும் 16,077 குடியிருப்புகள் கொண்ட மன்மாட் நகரத்தின் மக்கள் தொகை 80,058 ஆகும். அதில் 40,816 ஆண்கள் மற்றும் 39,242 பெண்கள் உள்ளனர். இதன் மக்கள் தொகையில் பட்டியல் உள்ளனர். மக்கள் தொகையில் 6 வயதிற்குட்பட்ட குழந்தைகள் 12% வீதம் உள்ளனர். பாலின விகிதம் 1000 ஆண்களுக்கு 961 பெண்கள் வீதம் உள்ளனர். சராசரி எழுத்தறிவு 89.8% ஆக உள்ளது. பட்டியல் சமூகத்தவர்கள் மற்றும் பட்டியல் பழங்குடிகள் முறையே 21,331 மற்றும் 4,022 ஆக உள்ளனர். இந்து சமயத்தினர் 65.42%, இசுலாமியர் 20.05%, சமணர்கள் 2.56%, பௌத்தர்கள் 8.38%, கிறித்தவர்கள் 2.91%, சீக்கியர்கள் 0.42% மற்றும் பிற சமயத்தினர் 0.27% வீதம் உள்ளனர்.
# இந்தியாவின் அடையாள ஆவணங்கள்

**இந்தியாவின் அடையாள ஆவணங்கள்** (*Identity documents of India*), இந்தியாவில் அரசு சலுகைகளைப் பெறவும், பரிவர்த்தனை மேற்கொள்வதற்கும் அடையாள ஆவணங்கள் அதிகளவில் பயன்படுத்தப்படுகிறது. ஆதார் அடையாள அட்டைக்கு பதிலாக பின்வரும் ஆவணங்கள் தேசிய அடையாள ஆவணமாகப் பயன்படுத்தப்படுகிறது.  
## இந்தியாவின் தேசிய அடையாள ஆவணங்கள்
- ஆதார் அடையாள அட்டை
- வாக்காளர் அடையாள அட்டை
- இந்திய கடவுச்சீட்டு
- ஆயுஸ்மான் பாரத் மருத்துவக் காப்பீட்டு அடையாள அட்டை
- வெளிநாடு வாழ் இந்தியர்களுக்கான அடையாள அட்டை Ministry of External Affairs of the Republic of India
- இந்திய வம்சாவளியைச் சேர்ந்தவருக்கான அடையாள அட்டை
- நிரந்தர கணக்கு எண்
- இந்திய ஓட்டுநர் உரிமம் (Ministry of Road Transport & Highways (MoRTH) Government of India)
- அரசு குடும்ப அட்டை
- நாடற்ற மக்களுக்கான இந்திய அடையாள அட்டை
- பிறப்புச் சான்றிதழ்
- பள்ளி/கல்லூரி/பல்கலைக்கழக மாற்றுச் சான்றிதழ் (Transfer Certificate)
- அரசு, பொதுத்துறை நிறுவனங்கள், உள்ளாட்சி அமைப்புகள் வழங்கும் சேவை அடையாள அட்டை
- அரசு ஓய்வூதியர் புத்தகம் அல்லது சான்றிதம்
- காப்பீட்டு நிறுவனங்கள் வழங்கும் காப்பீட்டு பத்திரம்
- பட்டியல் சமூகத்தவர் & பட்டியல் பழங்குடியினருக்கான சான்றிதழ்
- தியாகிகள் ஓய்வூதிய அடையாள அட்டை
- அசையாச் சொத்துகள் குறித்த பட்டா, சிட்டா & பத்திர ஆவணங்கள்
- இரயில்வே அடையாள அட்டைகள்
- பள்ளி மாணவர்களுக்கான அடையாள அட்டை
- எரிவாயு இணைப்பு பில்
- வங்கி/அஞ்சலக கணக்குப் புத்தகம்
- ஓய்வூதியர் அடையாள அட்டை
- மாற்றுத் திறனாளிகளுக்கானச் சான்றிதழ்
- திருமணச் சான்றிதழ்
- அரசிதழில் பெயர் மாற்றம் செய்த சான்றிதழ்
- சொத்து வரி & நில வரி செலுத்திய ரசீது
அடையாள ஆவணங்கள் கீழ்கண்ட பல்நோக்கு காரணங்களுகாக பயன்படுத்தலாம்:  
- உள்நாட்டு மற்றும் வெளிநாட்டுப் பயணங்கள்
- திறன் பேசிக்கான சிம் கார்டு பெறுவதற்கு
- இந்தியக் கடவுச் சீட்டு பெறுவதற்கு
- மத்திய & மாநில அரசுகளின் உதவிகள் பெறுவதற்கு
- சில சந்தர்ப்பங்களில் சட்ட அமலாக்க அதிகாரிகளால் கேட்கப்படும்போது
# துர்கோட்டு



**துர்கோட்டு** (*Dhurkot*) இந்தியாவின் பஞ்சாப் மாநிலத்தில் அமைந்துள்ள பரித்கோட் மாவட்டத்தில் உள்ள ஒரு கிராமம் ஆகும். சில நேரங்களில் துல்கோட்டு என்ற பெயராலும் அழைக்கப்படுகிறது.  

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகைக் கணக்கெடுப்பின் படி துர்கோட்டு கிராமத்தின் மக்கள்தொகை 3673 ஆகும். இம்மக்கள் தொகையில் 1939 ஆண்களும் 1734 பெண்களும் இருந்தனர். கிராமத்தில் மொத்தம் 672 குடும்பங்கள் இருந்தன. துர்கோட்டு கிராமத்தின் அஞ்சல் குறியீட்டு எண் 151213 ஆகும். கிராமம் 971 எக்டேர் பரப்பளவில் பரந்து விரிந்துள்ளது.  

துர்கோட்டு கிராமத்தில் 0-6 வயதுடைய குழந்தைகள் 364 பேர் இருந்தனர். இந்த எண்ணிக்கை கிராமத்தின் மொத்த மக்கள் தொகையில் 9.91% ஆகும். மேலும் இக்கிராமத்தின் சராசரி பாலின விகிதம் 894 ஆகும். இச்சதவீதம் பஞ்சாப் மாநில சராசரியான 895 என்பதைவிடக் குறைவு. மக்கள் தொகை கணக்கெடுப்பின்படி துல்கோட்டின் குழந்தை பாலின விகிதம் 989 ஆகும். இவ்விகிதம் பஞ்சாப் மாநில சராசரியான 846 என்பதை விட அதிகம் ஆகும்.  

பஞ்சாபை விட துர்கோட்டு கிராமத்தில் கல்வியறிவு விகிதம் குறைவாக உள்ளது. 2011 ஆம் ஆண்டில், இக்கிராமத்தின் கல்வியறிவு விகிதம் பஞ்சாபின் 75.84% உடன் ஒப்பிடும்போது 62.19% ஆக இருந்தது. இதில் ஆண்களின் கல்வியறிவு விகிதம் 67.31% ஆகவும், பெண்களின் கல்வியறிவு விகிதம் 56.41% ஆகவும் இருந்தது.
# தானா ரோமானா



**தானா ரோமானா** (*Dana Romana*) இந்தியாவின் பஞ்சாப் மாநிலத்தில் அமைந்துள்ள பரித்கோட் மாவட்டத்தில் உள்ள ஒரு கிராமம் ஆகும்.  

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகைக் கணக்கெடுப்பின் படி தானா ரோமானா கிராமத்தின் மக்கள்தொகை 1245 ஆகும். இம்மக்கள் தொகையில் 644 ஆண்களும் 601 பெண்களும் இருந்தனர். தானா ரோமானா கிராமத்தின் அஞ்சல் குறியீட்டு எண் 151203 ஆகும். கிராமம் 434 எக்டேர் பரப்பளவில் பரந்து விரிந்துள்ளது.  

தானா ரோமானா கிராமத்தில் 0-6 வயதுடைய குழந்தைகள் 138 பேர் இருந்தனர். இந்த எண்ணிக்கை கிராமத்தின் மொத்த மக்கள் தொகையில் 11.08% ஆகும். மேலும் இக்கிராமத்தின் சராசரி பாலின விகிதம் 933 ஆகும். இச்சதவீதம் பஞ்சாப் மாநில சராசரியான 895 என்பதைவிட அதிகமாகும். மக்கள் தொகை கணக்கெடுப்பின்படி தானா ரோமானாவின் குழந்தை பாலின விகிதம் 971 ஆகும். இவ்விகிதம் பஞ்சாப் மாநில சராசரியான 846 என்பதை விட அதிகம் ஆகும்.  

பஞ்சாபை விட தானா ரோமானா கிராமத்தில் கல்வியறிவு விகிதம் குறைவாக உள்ளது. 2011 ஆம் ஆண்டில், இக்கிராமத்தின் கல்வியறிவு விகிதம் பஞ்சாபின் 75.84% உடன் ஒப்பிடும்போது 61.88% ஆக இருந்தது. இதில் ஆண்களின் கல்வியறிவு விகிதம் 67.94% ஆகவும், பெண்களின் கல்வியறிவு விகிதம் 55.35% ஆகவும் இருந்தது.
# தாக்கோ ரோமானா



**தாக்கோ ரோமானா** (*Daggo Romana*) இந்தியாவின் பஞ்சாப் மாநிலத்தில் அமைந்துள்ள பரித்கோட் மாவட்டத்தில் உள்ள ஒரு கிராமம் ஆகும்.  

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகைக் கணக்கெடுப்பின் படி தாக்கோ ரோமானா கிராமத்தின் மக்கள்தொகை 1420 ஆகும். இம்மக்கள் தொகையில் 750 ஆண்களும் 670 பெண்களும் இருந்தனர். தாக்கோ ரோமானா கிராமத்தின் அஞ்சல் குறியீட்டு எண் 151203 ஆகும். கிராமம் 434 எக்டேர் பரப்பளவில் பரந்து விரிந்துள்ளது.  

தாக்கோ ரோமானா கிராமத்தில் 0-6 வயதுடைய குழந்தைகள் 145 பேர் இருந்தனர். இந்த எண்ணிக்கை கிராமத்தின் மொத்த மக்கள் தொகையில் 10.21% ஆகும். மேலும் இக்கிராமத்தின் சராசரி பாலின விகிதம் 893 ஆகும். இச்சதவீதம் பஞ்சாப் மாநில சராசரியான 895 என்பதைவிட குறைவாகும். மக்கள் தொகை கணக்கெடுப்பின்படி தாக்கோ ரோமானா குழந்தை பாலின விகிதம் 883 ஆகும். இவ்விகிதம் பஞ்சாப் மாநில சராசரியான 846 என்பதை விட அதிகம் ஆகும்.  

பஞ்சாபை விட தாக்கோ ரோமானா கிராமத்தில் கல்வியறிவு விகிதம் குறைவாக உள்ளது. 2011 ஆம் ஆண்டில், இக்கிராமத்தின் கல்வியறிவு விகிதம் 71.14% ஆக இருந்தது. பஞ்சாபின் கல்வியறிவு விகிதம் 75.84% ஆகும். இதில் ஆண்களின் கல்வியறிவு விகிதம் 76.08% ஆகவும், பெண்களின் கல்வியறிவு விகிதம் 65.61% ஆகவும் இருந்தது.
# சேட் சிங் வாலா



**சேட் சிங் வாலா** (*Chet Singh Wala*) இந்தியாவின் பஞ்சாப் மாநிலத்தில் அமைந்துள்ள பரித்கோட் மாவட்டத்தில் உள்ள ஒரு கிராமம் ஆகும்.  

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகைக் கணக்கெடுப்பின் படி சேட் சிங் வாலா கிராமத்தின் மக்கள்தொகை 1212 ஆகும். இம்மக்கள் தொகையில் 630 ஆண்களும் 582 பெண்களும் இருந்தனர். 2020 ஆம் ஆண்டில் மக்கள் தொகை 1305 ஆக உயர்ந்திருந்தது. சேட் சிங் வாலா கிராமத்தின் அஞ்சல் குறியீட்டு எண் 151212 ஆகும். கிராமம் 407 எக்டேர் பரப்பளவில் பரந்து விரிந்துள்ளது.  

சேட் சிங் வாலா கிராமத்தில் 0-6 வயதுடைய குழந்தைகள் 141 பேர் இருந்தனர். இந்த எண்ணிக்கை கிராமத்தின் மொத்த மக்கள் தொகையில் 11.63% ஆகும். மேலும் இக்கிராமத்தின் சராசரி பாலின விகிதம் 924 ஆகும். இச்சதவீதம் பஞ்சாப் மாநில சராசரியான 895 என்பதைவிட அதிகமாகும். மக்கள் தொகை கணக்கெடுப்பின்படி சேட் சிங் வாலா குழந்தை பாலின விகிதம் 958 ஆகும். இவ்விகிதம் பஞ்சாப் மாநில சராசரியான 846 என்பதை விட அதிகம் ஆகும்.  

பஞ்சாபை விட சேட் சிங் வாலா கிராமத்தில் கல்வியறிவு விகிதம் குறைவாக உள்ளது. 2011 ஆம் ஆண்டில், இக்கிராமத்தின் கல்வியறிவு விகிதம்65.64% ஆக இருந்தது. பஞ்சாபின் கல்வியறிவு விகிதம் 75.84% ஆகும். இதில் ஆண்களின் கல்வியறிவு விகிதம் 73.66% ஆகவும், பெண்களின் கல்வியறிவு விகிதம் 56.92% ஆகவும் இருந்தது.
# புர்ச்சு மசுத்தா



**புர்ச்சு மசுத்தா** (*Burj Masta*) இந்தியாவின் பஞ்சாப் மாநிலத்தில் அமைந்துள்ள பரித்கோட் மாவட்டத்தில் உள்ள ஒரு கிராமம் ஆகும்.  

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகைக் கணக்கெடுப்பின் படி புர்ச்சு மசுத்தா கிராமத்தின் மக்கள்தொகை 735 ஆகும். இம்மக்கள் தொகையில் 401 ஆண்களும் 334 பெண்களும் இருந்தனர். 2020 ஆம் ஆண்டில் மக்கள் தொகை 1531 ஆக உயர்ந்திருந்தது. புர்ச்சு மசுத்தா கிராமத்தின் அஞ்சல் குறியீட்டு எண் 151203 ஆகும். கிராமம் 339 எக்டேர் பரப்பளவில் பரந்து விரிந்துள்ளது.  

புர்ச்சு மசுத்தா கிராமத்தில் 0-6 வயதுடைய குழந்தைகள் 81 பேர் இருந்தனர். இந்த எண்ணிக்கை கிராமத்தின் மொத்த மக்கள் தொகையில் 11.02% ஆகும். மேலும் இக்கிராமத்தின் சராசரி பாலின விகிதம் 833 ஆகும். இச்சதவீதம் பஞ்சாப் மாநில சராசரியான 895 என்பதைவிட குறைவாகும். மக்கள் தொகை கணக்கெடுப்பின்படி புர்ச்சு மசுத்தா கிராமத்தின் குழந்தை பாலின விகிதம் 688 ஆகும். இவ்விகிதம் பஞ்சாப் மாநில சராசரியான 846 என்பதை விட குறைவாகும்.  

பஞ்சாபை விட புர்ச்சு மசுத்தா கிராமத்தில் கல்வியறிவு விகிதம் குறைவாக உள்ளது. 2011 ஆம் ஆண்டில், இக்கிராமத்தின் கல்வியறிவு விகிதம் 71.10% ஆக இருந்தது. பஞ்சாபின் கல்வியறிவு விகிதம் 75.84% ஆகும். இதில் ஆண்களின் கல்வியறிவு விகிதம் 78.47% ஆகவும், பெண்களின் கல்வியறிவு விகிதம் 62.46% ஆகவும் இருந்தது.
# பானா



**பானா** (*Bhana*) இந்தியாவின் பஞ்சாப் மாநிலத்தில் அமைந்துள்ள பரித்கோட் மாவட்டத்தில் உள்ள ஒரு கிராமம் ஆகும்.  

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகைக் கணக்கெடுப்பின் படி பானா கிராமத்தின் மக்கள்தொகை 3523 ஆகும். இம்மக்கள் தொகையில் 1870 ஆண்களும் 1653 பெண்களும் இருந்தனர். பானா கிராமத்தின் அஞ்சல் குறியீட்டு எண் 151203 ஆகும்.  

பானா கிராமத்தில் 0-6 வயதுடைய குழந்தைகள் 375 பேர் இருந்தனர். இந்த எண்ணிக்கை கிராமத்தின் மொத்த மக்கள் தொகையில் 10.642% ஆகும். மேலும் இக்கிராமத்தின் சராசரி பாலின விகிதம் 884 ஆகும். இச்சதவீதம் பஞ்சாப் மாநில சராசரியான 895 என்பதைவிட குறைவாகும். மக்கள் தொகை கணக்கெடுப்பின்படி பானா கிராமத்தின் குழந்தை பாலின விகிதம் 838 ஆகும். இவ்விகிதம் பஞ்சாப் மாநில சராசரியான 846 என்பதை விட குறைவாகும்.  

பஞ்சாபை விட பானா கிராமத்தில் கல்வியறிவு விகிதம் குறைவாக உள்ளது. 2011 ஆம் ஆண்டில், இக்கிராமத்தின் கல்வியறிவு விகிதம் 64.52% ஆக இருந்தது. பஞ்சாபின் கல்வியறிவு விகிதம் 75.84% ஆகும். இதில் ஆண்களின் கல்வியறிவு விகிதம் 68.91% ஆகவும், பெண்களின் கல்வியறிவு விகிதம் 59.58% ஆகவும் இருந்தது.
# பாக்தலா குர்து



**பாக்தலா குர்து** (*Bhagthala Khurd*) இந்தியாவின் பஞ்சாப் மாநிலத்தில் அமைந்துள்ள பரித்கோட் மாவட்டத்தில் உள்ள ஒரு கிராமம் ஆகும்.  

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகைக் கணக்கெடுப்பின் படி பாக்தலா குர்து கிராமத்தின் மக்கள்தொகை 727 ஆகும். இம்மக்கள் தொகையில் 373 ஆண்களும் 354 பெண்களும் இருந்தனர். மொத்தமாக இக்கிராமத்தில் 143 குடும்பங்கள் இருந்தன. பாக்தலா குர்து கிராமத்தின் அஞ்சல் குறியீட்டு எண் 151203 ஆகும். கிராமம் 320 எக்டேர் பரப்பளவில் பரந்து விரிந்துள்ளது.  

பாக்தலா குர்து கிராமத்தில் 0-6 வயதுடைய குழந்தைகள் 97 பேர் இருந்தனர். இந்த எண்ணிக்கை கிராமத்தின் மொத்த மக்கள் தொகையில் 13.34% ஆகும். மேலும் இக்கிராமத்தின் சராசரி பாலின விகிதம் 949 ஆகும். இச்சதவீதம் பஞ்சாப் மாநில சராசரியான 895 என்பதைவிட அதிகமாகும். மக்கள் தொகை கணக்கெடுப்பின்படி பாக்தலா குர்து கிராமத்தின் குழந்தை பாலின விகிதம் 865 ஆகும். இவ்விகிதம் பஞ்சாப் மாநில சராசரியான 846 என்பதை விட அதிகமாகும்.  

பஞ்சாபை விட பாக்தலா குர்து கிராமத்தில் கல்வியறிவு விகிதம் குறைவாக உள்ளது. 2011 ஆம் ஆண்டில், இக்கிராமத்தின் கல்வியறிவு விகிதம் 67.30% ஆக இருந்தது. பஞ்சாபின் கல்வியறிவு விகிதம் 75.84% ஆகும். இதில் ஆண்களின் கல்வியறிவு விகிதம் 72.27% ஆகவும், பெண்களின் கல்வியறிவு விகிதம் 62.14% ஆகவும் இருந்தது.
# சீக்கிய சமயத்தின் ஐந்து சிம்மாசனங்கள்


**சீக்கியத்தின் ஐந்து சிம்மாசனங்கள்** அல்லது **தக்த்** அல்லது **தக்த்கல்** (*takht*) சீக்கிய சமயத்தின் ஆன்மீக மையம் ஆகும். இந்த ஐந்து சிம்மாசனங்களில் குருத்துவார்கள் அமைந்துள்ளது. இந்த ஐந்து சிம்மாசனங்களில் மூன்று பஞ்சாபிலும், ஒன்று பாட்னாவிலும், மற்றொன்று மகாராஷ்டிரா மாநிலத்தின் நான்தேட் நகரத்திலும் அமைந்துள்ளது.  

முதல் சிம்மாசனத்தை குரு கோவிந்த் சிங் என்பவர் அமிர்தசரஸ் நகரத்தில் உள்ள பொற்கோயில் எனப்படும் ஹர்மந்திர் சாகிப் குருத்துவார் வளாகத்தில் 1609ஆம் ஆண்டில் அகால் தக்த் நிறுவினார். இதுவே சீக்கிய சமயத்தின் தலைமை அதிகாரம் மிக்க சிம்மாசனம் மற்றும் கால்சாவின் தலைமையிடம் ஆகும். இவ்விடத்தில் சீக்கிய தலைமை குரு சீக்கியத்தின் கொள்கை முடிவு, வழக்குகள் மீதான தீர்ப்புகள் மற்றும் இராணுவ நடவடிக்கைகள் தொடர்பான முடிவுகள் அறிவிப்பார்.  
## பிற நான்கு சிம்மாசனங்கள்
1. அனந்தபூர் சாகிப் குருத்துவார் - அனந்த்பூர் சாஹிப், ரூப்நகர் மாவட்டம், பஞ்சாப்
1. தம்தமா சாகிபு - பட்டிண்டா மாவட்டம், பஞ்சாப்
1. ஹசூர் சாகிப் குருத்துவார், நான்தேட், மகாராட்டிரம்
1. பாட்னா சாகிப் குருத்துவார் - பாட்னா, பீகார்
# பயண ஒளிப்படவியல்

பாகனில் உள்ள ஒரு அடுக்குத் தூபியின் மீது பறக்கும் வெப்பக் காற்று பலூன். கிறிஸ்டோபர் மைக்கேல் எடுத்த ஒளிப்படம்.]]  

**பயண ஒளிப்படவியல்** *(Travel photography)* என்பது ஒரு வகை ஒளிப்படமாகும், இது ஒரு பகுதியின் நிலப்பரப்பு, மக்கள், கலாச்சாரங்கள், பழக்கவழக்கங்கள் மற்றும் வரலாற்றை ஆவணப்படுத்துவதை உள்ளடக்கியது. அமெரிக்காவின் ஒளிப்படக் கழகம், ஒரு பயண ஒளிப்படத்தை ஒரு படம் என்று வரையறுக்கிறது, அது ஒரு காலம் மற்றும் இடத்தின் உணர்வை வெளிப்படுத்துகிறது, ஒரு நிலம், அதன் மக்கள் அல்லது ஒரு கலாச்சாரத்தை அதன் இயற்கையான நிலையில் சித்தரிக்கிறது, மேலும் எந்த புவியியல் வரம்புகளும் இதில் இல்லை என்று கூறப்படுகிறது.  

பயண ஒளிப்படக் கலை என்பது அது உள்ளடக்கிய உட்பொருளின் அடிப்படையில் மிகவும் வெளிப்படையான ஒன்றாகும். பல பயண ஒளிப்படக் கலைஞர்கள் பயண உருவப்படங்கள், நிலப்பரப்பு அல்லது ஆவணப்படம் ஒளிப்படம் எடுத்தல் மற்றும் பயணத்தின் அனைத்து அம்சங்களையும் படம்பிடிப்பது போன்ற ஒளிப்படக் கலையின் ஒரு குறிப்பிட்ட அம்சத்தில் நிபுணத்துவம் பெற்றவர்கள். இன்றைய பயண ஒளிப்படக் கலை பாணியின் பெரும்பகுதி, நேஷனல் ஜியோகிராஃபிக் போன்ற பத்திரிகைகளில் ஸ்டீவ் மெக்கரி போன்ற ஒளிப்படக் கலைஞர்களின் ஆரம்பகால படைப்புகளிலிருந்து பெறப்பட்டது. இந்த வகையான ஒளிப்படக் கலை, பல்வேறு கிடைக்கக்கூடிய சூழ்நிலைகளில் பல்வேறு வகையான உட்பொருளை படம்பிடிப்பதை உள்ளடக்கியது, எ.கா. குறைந்த ஒளியில் ஒளிப்படம் எடுத்தல், கட்டிடங்கள் மற்றும் நினைவுச்சின்னங்களின் வெளிப்புறங்களில் கிடைக்கக்கூடிய சுற்றுப்புற ஒளியில் ஒளிப்படம் எடுத்தல், சில நேரங்களில் சூழ்நிலைகள் பாதகமாக இருக்கும் தெருக்களில் படம்பிடித்தல், அரிதாக நிகழும் தருணங்களைப் படம்பிடித்தல், நிலப்பரப்புகளைப் படம்பிடிக்கும் போது ஒளியின் மாய வித்தையைப் படம்பிடித்தல் போன்றவை அடங்கும்.
# பியூதாண்டைட்டு



**பியூதாண்டைட்டு** (*Beudantite*) என்பது PbFe<sub>3</sub>(OH)<sub>6</sub>SO<sub>4</sub>AsO<sub>4</sub>என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இரண்டாம் நிலை கனிமமான இக்கனிமம் ஆக்சிசனேற்ற மண்டலங்களில் காணப்படுகிறது. என்ற குறியீட்டால் அடையாளப்படுத்துகிறது.  

பியூதாண்டைட்டு கனிமம் அலுனைட்டு குழுவின் துணைக்குழுவில் உள்ளது. இது பாசுபேட்டு கார்கைட்டின் ஆர்சனேட்டு ஒப்புமையாகும். பியூதாண்டைட்டு செக்னிடைட்டு மற்றும் பிளம்போசரோசைட்டுடன் சேர்ந்து ஒரு திண்ம-கரைசலையும் உருவாக்குகிறது.  

பியூதாண்டைட்டு கனிமம் முக்கோண படிக அமைப்பில் படிகமாகிறது. தகடு, கடுமையான சாய்சதுரப்பிழம்புரு, போலி-கனசதுரம் மற்றும் போலி-கனசதுர எண்முக அமைப்பு உள்ளிட்ட பல்வேறு படிக வடிவங்களில் படிகமாகிறது.  

பியூதாண்டைட்டு கனிமம் கார்மினைட்டு, சிகோரோடைட்டு, மைமெடைட்டு, தசுசெரைட்டு, ஆர்சனியோசிடரைட்டு, பார்மகோசைடரைட்டு, ஒலிவெனைட்டு, பேயில்டோனைட்டு, தஃப்டைட்டு, ஆங்கிள்சைட்டு, செருசைட்டு மற்றும் அசுரைட்டு ஆகிய கனிமங்களுடன் இணைந்து தோன்றுகிறது.  

## கண்டுபிடிப்பு
செருமனி நாட்டின் ரைன்லேண்டு-பாலடினேட்டின் வெசுட்டர்வால்டில் உள்ள வைட் அயர்ன் சுபார் மாவட்டத்தில் உள்ள லூயிசு சுரங்கத்தில் 1826 ஆம் ஆண்டு பியூதாண்ன்டைட்டு கனிமம் முதன்முதலில் கண்டுபிடிக்கப்பட்டதுசு பியூதாண்டின் (1787–1850) நினைவாக பியூதாண்ன்டைட்டு என்று பெயரிட்டார்.
# காகேசியன் செப்பர்டு நாய்



**காக்கேசியன் செப்பர்டு நாய்** (*Caucasian Shepherd Dog*) என்பது காக்கேசியா பிரதேச நாடுகளான ஜார்ஜியா, ஆர்மீனியா, அசர்பைஜான், மற்றும் தெற்கு உருசியா பகுதிகளில் உள்ள காக்கேசிய மலைகள் மற்றும் ஸ்டெப்பி புல்வெளிகளில் மேயும் கால்நடைகளை பாதுகாப்பதற்காக வளர்க்கப்படும் உள்ளூர் நாய் இனம் ஆகும். மேலும்  
## பண்புகள்
காக்கேசியன் செப்பர்டு நாய் பொதுவாக 45 முதல் 70 கிலோ வரை (99–154 பவுண்டு) எடையுள்ளதாக இருக்கும். பெண் நாய்களின் உயரம் 67–70 செ.மீ (26–28 அங்குலம்) வரையும், ஆண் நாய்கள் 72–75 செ.மீ (28–30 அங்குலம்) உயரம் கொண்டிருக்கும். 2020ஆம் ஆண்டில் இதன் ஆயுட்காலம் 10–11 ஆண்டுகள் என அறிவிக்கப்பட்டது.  
## பயன்பாடு
முன்னர் காக்கேசியன் செப்பர்டு நாய்களை காவல் நாய்களாகவும், கரடி வேட்டை நாய்களாகவும் பணியாற்றியது. தற்போது இந்நாய்கள் உருசியாவில் சிறைக் காவல் நாய்களாக வேலை செய்கிறது.  
## கட்டுப்பாடுகள்
காக்கேசியன் செப்பர்டு இன நாய்களை டென்மார்க்கில் தடைசெய்யப்பட்டுள்ளது.மேலும் உருசியாவில் கட்டுப்பாடுகளுக்கு உட்பட்டது.  
## இதனையும் காண்க
- ஜெர்மானிய மேய்ப்பன் நாய்
# தெற்கு உருசியா

மற்றும் உருசிய வடக்கு காக்கேசியன் நடுவண் மாவட்டங்களின் அமைவிடம்]]  

**தெற்கு உருசியா** (*Southern Russia*) என்பதை பேச்சு வழக்கில் ஐரோப்பிய உருசியாவின் தெற்குப் பகுதி என்றும் அழைப்பர். காக்கேசியா பிரதேசத்தில் அமைந்த தெற்கு உருசியாவில் உருசிய தெற்கு நடுவண் மாவட்டம் மற்றும் உருசிய வடக்கு காகசியன் நடுவண் மாவட்டம் அமைந்துள்ளது. தெற்கு உருசியாவில் பெரும்பான்மையாக கோசாக் மக்கள் வாழ்கின்றனர். காகேசியன் செப்பர்டு நாய்கள் தெற்கு உருசியாவில் மேய்ச்சல் கால்நடைகளுக்குப் பாதுகாப்பு அளிக்க வளர்க்கப்பட்டது.
# வைபவ் சூர்யவன்சி


**வைபவ் சூர்யவன்சி** (பிறப்பு 27 மார்ச் 2011) பீகார், ராஜஸ்தான் ராயல்சு அணிக்காக விளையாடும் ஓர் இந்தியத் துடுப்பாட்ட வீரர் ஆவார். இடது கை மட்டையாளரான இவர், 2024-ஆம் ஆண்டு தனது 12 வயதில் ரஞ்சிக் கோப்பையில் பீகார் அணிக்காக முதல் தரப் போட்டிகளில் அறிமுகமானார். அதே ஆண்டின் பிற்பகுதியில், இந்தியன் பிரீமியர் லீக் ஒப்பந்தத்தில் கையெழுத்திட்ட இளைய வீரர் ஆனார். 13 வயதில் ராஜஸ்தான் ராயல்சில் சேர்ந்தார். பட்டியல் அ துடுப்பாட்டப் போட்டியில் விளையாடிய இளம் வயது வீரரானார்.  

## ஆரம்ப கால வாழ்க்கை
வைபவ் சூரியவன்சி மார்ச் 27, 2011-இல் இந்தியாவின் பீகார் மாநிலம், சமஸ்திபூர் மாவட்டத்தில் உள்ள தாஜ்பூரில் பிறந்தார். ஒன்பது வயதிலேயே துடுப்பாட்டம் விளையாடத் தொடங்கினார். துவக்க காலங்களில் தனது தந்தையிடம் பயிற்சி பெற்றார்.  

## உள்ளூர்ப் போட்டிகள்
வைபவ் சூர்யவன்சி 12 வயது சிறுவராக பீகாரின் 19 வயதுக்குட்பட்ட அணிக்காக வினூ மன்கட் கோப்பையில் விளையாடினார். சனவரி 2024-இல், மும்பைக்கு எதிரான போட்டியில் பீகார் அணிக்காக தனது முதல் தரப் போட்டியில் அறிமுகமானார். இதன் மூலம், பீகார் அணிக்காக ரஞ்சிக் கோப்பையில் விளையாடிய இரண்டாவது இளம் வயது வீரர் வீரர் என்ற பெருமையையும், ஒட்டுமொத்தமாக நான்காவது இளைய வீரர் என்ற பெருமையையும் பெற்றார். யுவராஜ் சிங்கின் (15 ஆண்டுகள் 57 நாட்கள்) சாதனையை முறியடித்தார். அலிமுத்தீன் என்பவர், 1942-43 ஆண்டில் ராஜ்புதனாவுக்காக 12 ஆண்டுகள் 73 நாட்கள் வயதில் அறிமுகமான இளம் வயது வீரர் எனும் சாதனையினைத் தக்க வைத்துள்ளார்.  

வைபவ் சூர்யவன்சி 2025 ஏப்ரல் 19-இல் தனது 14-ஆம் வயதில் அறிமுகமானர். ராஜஸ்தான் ராயல்ஸ் அணிக்காக டெல்லி கேபிடல்ஸ் அணிக்கு எதிராக அறிமுகமானார். 2008 ஆம் ஆண்டில் ஐபிஎல்லின் முதல் போட்டி தொடங்கப்பட்ட பின்னர் பிறந்த முதல் ஐபிஎல் வீரர் இவர் என்பது குறிப்பிடத்தக்கது. தனது முதல் ஐபிஎல் போட்டியில், முதல் பந்தில் ஆறு ஓட்டங்கள் உட்பட 20 பந்துகளில் 34 ரன்கள் எடுத்தார்.  

28 ஏப்ரல் 2025 -இல், சூர்யவன்சி ஐபிஎல் வரலாற்றில் நூறு ஓட்டங்கள் அடித்த இளைய வீரர் ஆனார். குஜராத் டைட்டன்சுக்கு எதிரான போட்டியில் 14 வயது 32 நாட்களில் இந்தச் சாதனையை நிகழ்த்தினார்.  

## வயதுச் சிக்கல்
சூரியவன்சியின் முறையான பிறந்த தேதியின் நம்பகத்தன்மை குறித்து சந்தேகங்கள் எழுப்பப்பட்டுள்ளன. 2023-ஆம் ஆண்டு ஒரு நேர்காணலில், சூர்யவன்சி தனது 14-ஆவது பிறந்தநாள் செப்டம்பர் 27, 2023 எனக் குறிப்பிட்டிருந்தார். இது இவரின் முறையான வயதை விட சுமார் ஒன்றரை வயது மூத்தவர் என்பதைக் குறிக்கிறது.
# கோபால்ட்(II) சல்பேட்டு



**கோபால்ட்(II) சல்பேட்டு** (*Cobalt(II) sulfate*) என்பது CoSO<sub>4</sub>(H<sub>2</sub>O)<sub>x</sub> என்ற பொது மூலக்கூற்று வாய்ப்பாட்டு கட்டமைப்பைக் கொண்டிருக்கும் எந்தவொரு கோபால்ட்டு சேர்மத்தையும் குறிக்கும். பொதுவாக கோபால்ட் சல்பேட்டு என்பது முறையே ஆறு அல்லது ஏழுநீரேற்று CoSO<sub>4</sub>.6H<sub>2</sub>O அல்லது CoSO<sub>4</sub>.7H<sub>2</sub>O சேர்மத்தைக் குறிக்கிறது. ஏழுநீரேற்று சேர்மம் நீரிலும் மெத்தனாலிலும் கரையக்கூடிய ஒரு சிவப்பு நிற திடப்பொருளாகும். கோபால்ட்(II) ஒற்றைப்படை எண்ணிக்கையிலான எலக்ட்ரான்களைக் கொண்டிருப்பதால், இதன் உப்புகள் பாரா காந்தத்தன்மை கொண்டவையாக உள்ளன.  

## தயாரிப்பு
உலோக கோபால்ட், இதன் ஆக்சைடு, ஐதராக்சைடு அல்லது கார்பனேட்டு ஆகியவற்றை நீரிய கந்தக அமிலத்துடன் சேர்த்து வினைபுரியச் செய்து தயாரிக்கலாம்: ஒற்றைநூரேற்று ஏழுநீரேற்று எக்சு-கதிர் படிகவியலால் வகைப்படுத்தப்பட்டுள்ளது. இது [Co(H<sub>2</sub>O)<sub>6</sub>]<sup>2+</sup> எண்முகி மற்றும் படிகமயமாக்கல் நீர் ஆகியவற்றைக் கொண்டுள்ளது.  

நீரேற்றப்பட்ட கோபால்ட்(II) சல்பேட்டு நிறமிகளைத் தயாரிப்பதிலும், பிற கோபால்ட் உப்புகள் தயாரிப்பதிலும் பயன்படுத்தப்படுகிறது. கோபால்ட் நிறமி பீங்கான்கள் மற்றும் கண்ணாடிகளில் பயன்படுத்தப்படுகிறது. கோபால்ட்(II) சல்பேட்டு சேமிப்பு மின்கலன்கள் மற்றும் மின்முலாம் பூசுதல் குளியல், புலப்படாத மைகள் மற்றும் மண் மற்றும் விலங்கு தீவனங்களில் ஒரு சேர்க்கைப் பொருளாகப் பயன்படுத்தப்படுகிறது. இந்த நோக்கங்களுக்காக, கோபால்ட் ஆக்சைடை கந்தக அமிலத்துடன் சேர்த்து சூடுபடுத்துவதன் மூலம் கோபால்ட் சல்பேட்டு தயாரிக்கப்படுகிறது.  

## பயன்கள்
கோபால்ட் சல்பேட்டுகள் அதன் தாதுக்களிலிருந்து கோபால்ட்டைப் பிரித்தெடுப்பதில் முக்கியமான இடைநிலைப் பொருட்களாகும். இதனால், நொறுக்கப்பட்ட, பகுதியளவு சுத்திகரிக்கப்பட்ட தாதுக்கள் கந்தக அமிலத்துடன் சேர்த்து சூடாக்கப்பட்டு கோபால்ட் சல்பேட் கொண்ட சிவப்பு நிறக் கரைசல்கள் கிடைக்கின்றன.  
## இயற்கைத் தோற்றம்
அரிதாக, கோபால்ட்(II) சல்பேட்டு சில படிக நீரேற்றுத் தாதுக்களின் வடிவத்தில் காணப்படுகிறது. முதன்மை Co தாதுக்கள் (சுகட்டுருடைட்டு அல்லது கோபால்டைட்டு போன்றவை) கொண்ட ஆக்சிசனேற்ற மண்டலங்களில் தோன்றுகிறது. பைபியரைட்டு (ஏழுநீரேற்று), மூர்ரவுசைட்டு (Co,Ni,Mn)SO<sub>4</sub>.6H<sub>2</sub>O,  

## உடல்நல விளைவுகள்
பாலூட்டிகளுக்கு கோபால்ட் ஓர் அத்தியாவசிய கனிமமாகும். ஆனால் ஒரு நாளைக்கு சில மைக்ரோகிராம்களுக்கு மேல் இருந்தால் தீங்கு விளைவிக்கும். கோபால்ட் சேர்மங்களால் அரிதாகவே நச்சுத்தன்மை ஏற்பட்டாலும், அவற்றின் நாள்பட்ட உட்கொள்ளல் ஆபத்தான அளவை விட மிகக் குறைந்த அளவுகளில் கடுமையான உடல்நலப் பிரச்சினைகளை ஏற்படுத்துகிறது. 1965 ஆம் ஆண்டில், கனடாவில் பீர் நுரையை நிலைப்படுத்த ஒரு கோபால்ட் சேர்மம் சேர்க்கப்பட்டது. நச்சுத்தன்மையால் தூண்டப்பட்ட இதயத்தசை நோயின் ஒரு விசித்திரமான வடிவத்திற்கு வழிவகுத்தது. இது பீர் குடிப்பவர்களின் இதயத்தசை நோய் என்று அறியப்பட்டது.  

மேலும், கோபால்ட்(II) சல்பேட்டு புற்றுநோயை உண்டாக்குவதாக சந்தேகிக்கப்படுகிறது.
# இரியா மசூம்தார் சிங்கால்


**இரியா மசூம்தார் சிங்கால்** (பிறப்பு 1982) ஒரு முறை பயன்படுத்தும் மக்கும் தன்மை கொண்ட பொருட்களை உருவாக்கும் ஓர் இந்தியத் தொழில் முனைவோர் ஆவார். இவர் நாரி சக்தி புரஸ்கார் விருது பெற்றுள்ளார்.  

## வாழ்க்கை
இரியா 1982 ஆம் ஆண்டு மும்பையில் பிறந்தார். பிரிஸ்டல் பல்கலைக்கழகம், ஆக்சுபோர்டு பல்கலைக்கழகம், போன்ற பல்கலைக்கழகங்களில் கல்வி பயின்றார். இலண்டன், துபாயில் சிறுது காலம் தங்கியிருந்த இவர், பின்னர் 2009 இல் இந்தியா திரும்பி பைசர் மருந்து நிறுவனத்தின் இலண்டன் அலுவலகத்தில் விற்பனையாளராகப் பணிபுரிந்தார். மறுசுழற்சி செய்யாது நெகிழிகள் அப்புறப்படுத்தப்படுவதைக் கண்டு வியந்த இரியா மே 2009 இல், இந்தியாவில் மக்கும் பொருட்களை உருவாக்க $1 மில்லியன் முதலீட்டுடன் *ஈகோவேர் சொயூஷன்ஸ்* என்ற ஒரு நிறுவனத்தைத் தொடங்கினார்.  

இரியா, 20 ஊழியர்களைத் தனது நிறுவனத்தில் பணிக்கு சேர்த்துக் கொண்டு தனது தயாரிப்புகளை சந்தைப்படுத்த முயன்றார். ஆனால் இவருக்கு போதிய வரவேற்பு கிடைக்கவில்லை.  

இவரது நிறுவனம் சமையல் கருவி, தட்டுகள் போன்ற ஒருமுறை பயன்படுத்தும் பொருட்களை உருவாக்குகிறது. அவை தானியத் தொழிலில் இருந்து வெளியேறும் கழிவுகளிலிருந்து தயாரிக்கப்படுகின்றன. இந்திய ரயில்வே இவரது முக்கியமான வாடிக்கையாளர்களில் ஒன்றாகும்.  

2019 ஆம் ஆண்டில் இந்தியாவில் "நிலையான உணவுப் பொட்டலம் தயாரிக்கும் துறையில் முன்னோடியாக இருந்ததற்காக" இவருக்கு நாரி சக்தி விருது வழங்கப்பட்டது. இந்த விருதை இந்தியக் குடியரசுத் தலைவர் ராம் நாத் கோவிந்த் புது தில்லியில் உள்ள குடியரசுத் தலைவர் இல்லத்தில் வழங்கினார்.  

## விருதுகள் மற்றும் கௌரவங்கள்

- நாரி சக்தி விருது
- இந்திய தொழில்துறை கூட்டமைப்பின் பெண்கள் அதிகாரமளித்தல் மற்றும் சுத்தமான காற்றுக்கான தேசிய குழுவின் உறுப்பினர்.
# பெல்டங்கா சட்டமன்றத் தொகுதி


**பெல்டங்கா சட்டமன்றத் தொகுதி** (Beldanga Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது முர்சிதாபாத் மாவட்டத்தில் அமைந்துள்ளது. பெல்டங்கா, பகரம்பூர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1971 | திமிர் பரன் பதூரி | rowspan =3 | புரட்சிகர சோசலிசக் கட்சி |
| 1972 |  |  |  |
| 1977 |  |  |  |
| 1982 | நூருல் இசுலாம் சவுத்ரி | rowspan =3 | இந்திய தேசிய காங்கிரசு |
| 1987 |  |  |  |
| 1991 |  |  |  |
| 1996 | திமிர் பரன் பதூரி | புரட்சிகர சோசலிசக் கட்சி |  |
| 2001 | கோலம் கிப்ரியா மியா | இந்திய தேசிய காங்கிரசு |  |
| 2006 | ரெபதுல்லா முகம்மது | புரட்சிகர சோசலிசக் கட்சி |  |
| 2011 | சபியுசுமான் சேக் | rowspan =2 | இந்திய தேசிய காங்கிரசு |
| 2016 |  |  |  |
| 2021 | அசுனுசுமான் (அலையிசுசலாம்) | அகில இந்திய திரிணாமுல் காங்கிரசு | } |
## தேர்தல் முடிவுகள்
### 2021
# கோபால்ட்(II) பெர்குளோரேட்டு



**கோபால்ட்(II) பெர்குளோரேட்டு** (*Cobalt(II) perchlorate*) என்பது Co(ClO<sub>4</sub>)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். Co(ClO<sub>4</sub>)<sub>2</sub>·nH<sub>2</sub>O (n = 0,6) என்ற பொது வாய்ப்பாட்டாலும் கோபால்ட்(II) பெர்குளோரேட்டை அடையாளப்படுத்தலாம். கோபால்ட்(II) பெர்குளோரேட்டின் இரண்டு வடிவங்களான இளஞ்சிவப்பு நீரிலியும் சிவப்பு அறுநீரேற்றும் நீர் உறிஞ்சும் திடப்பொருட்களாகும்.  

## தயாரிப்பு
கோபால்ட்(II) பெர்குளோரேட்டு அறுநீரேற்றை, கோபால்ட்டு உலோகம் அல்லது கோபால்ட்(II) கார்பனேட்டை பெர்குளோரிக் அமிலத்துடன் சேர்த்து வினைபுரியச் செய்து தொடர்ந்து கரைசலை ஆவியாக்குவதன் மூலம் தயாரிக்கலாம்.  

:CoCO<sub>3</sub> + 2 HClO<sub>4</sub> → Co(ClO<sub>4</sub>)<sub>2</sub> + H<sub>2</sub>O + CO<sub>2</sub>  

அறுநீரேற்றை வெப்பப்படுத்துவதன் மூலம் நீரற்ற வடிவத்தை உருவாக்க முடியாது. ஏனெனில் அது 170 °செல்சியசு வெப்பநிலையில் கோபால்ட்(II,III) ஆக்சைடாக சிதைவடைகிறது. அதற்கு பதிலாக, டைகுளோரின் எக்சாக்சைடுடன் கோபால்ட்(II) குளோரைடு சேர்மத்தைச் சேர்த்து வினைபுரியச் செய்து தொடர்ந்து 75 °செல்சியசு வெப்பநிலையில் வெற்றிடத்தில் சூடுபடுத்தினால் நீரற்ற கோபால்ட்(II) பெர்குளோரேட்டை தயாரிக்கலாம்.  

## கட்டமைப்பு
நீரற்ற வடிவம் எண்முக Co(ClO<sub>4</sub>)<sub>6</sub> மையங்களைக் கொண்டுள்ளது. இகட்டமைப்பில் முப்பல் பெர்குளோரேட்டு ஈந்தணைவிகள் உள்ளன. மறுபுறம், நேர்ச்சாய்சதுர அறுநீரேற்று தனிமைப்படுத்தப்பட்ட [Co(H<sub>2</sub>O)<sub>6</sub>]<sup>2+</sup> எண்முகிகள் மற்றும் a = 7.76 Å, b = 13.44 Å மற்றும் c = 5.20 Å என்ற அணிக்கோவை அளவுருக்கள் கொண்ட பெர்குளோரேட்டு எதிர்மின் அயனிகளைக் கொண்டுள்ளது. அறுநீரேற்று குறைந்த வெப்பநிலையில் கட்ட மாற்றங்களுக்கு உட்படுகிறது.
# தமிழ்விக்கி (கலைக்களஞ்சியம்)



**தமிழ்விக்கி** என்பது விஷ்ணுபுரம் வாசகர் வட்டம் நடத்தும் ஒரு தகவல் களஞ்சியத் தளமாகும். எழுத்தாளர் ஜெயமோகன் 2022 ஆம் ஆண்டு மே மாதம் இத்தளத்தைத் தொடங்கினார். இத்தளத்தில் தமிழ் இலக்கியம், கலை, பண்பாடு ஆகிய துறைகளில் கலைக்களஞ்சியக் கட்டுரைகள் உருவாக்கப்படுகின்றன. இதன் ஆசிரியராக வரலாற்று ஆய்வாளர் அ. கா. பெருமாள் பொறுப்பு வகிக்கிறார். சி. மௌனகுரு, நாஞ்சில் நாடன், சோ. தர்மன், ஆ.ரா. சிவக்குமாரன், மா.சுப்பிரமணியம், தெ.வே.ஜெகதீசன், ப.சரவணன், ஜெயமோகன், சுனில் கிருஷ்ணன், சுசித்ரா ஆகியோர் ஆசிரியர் குழு உறுப்பினர்களாக உள்ளனர்.  

## தமிழ் விக்கி- தூரன் விருது
பண்பாடு, இலக்கியம் ஆகிய களங்களில் பங்காற்றுபவர்களுக்கு இத்தளத்தின் சார்பில் ஆண்டுதோறும் *தமிழ் விக்கி தூரன்* என்ற பெயரில் விருது வழங்கப்படுகிறது.  
1. கரசூர் பத்மபாரதி (2022)
1. மு. இளங்கோவன் (2023)
1. மோ.கோ. கோவைமணி (2024)
# எல். ஆர். சிவராமே கவுடா



**எல். ஆர். சிவராமே கவுடா** (*L. R. Shivarame Gowda*) (பிறப்பு 1 சூன் 1956) என்பவர் ஓர் இந்திய அரசியல்வாதியும் கருநாடக சுதந்திரப் பள்ளிகள் நிர்வாகக் கூட்டமைப்பின் தலைவரும் ஆவார். 2018 நவம்பர் 6 இல், மாண்டியா நாடாளுமன்றத் தொகுதியில் இருந்து நாடாளுமன்ற உறுப்பினராகத் தேர்ந்தெடுக்கப்பட்டார். ஏப்ரல் 2023 இல், இவர் பாரதிய ஜனதா கட்சியில் சேர்ந்தார். இருப்பினும், பிப்ரவரி 16,2025 இல் மீண்டும் இந்திய தேசிய காங்கிரசில் சேர்ந்தார்.  

## தனிப்பட்ட வாழ்க்கை
இவர் நாகமங்கள மாண்டியா மாவட்டத்தின் லாலநகேரேயில் படேல் எல். ராமேகவுடா லட்சுமம்மாவுக்கு பிறந்தார். சிவராமெ கவுடா சுதா எஸ். கவுடாவை மணந்தார், இத்தம்பதியினருக்கு ஒரு மகனும் மகளும் உள்ளனர்.  

## அரசியல் வாழ்க்கை
1978 ஆம் ஆண்டில், இவர் TAPS உறுப்பினராகச் சேர்ந்தார். 1984 ஆம் ஆண்டில், இவர் நாகமங்கள தொகுதியில் சுயேட்சை வேட்பாளராகப் போட்டியிட்டார். கருநாடக மாநில கயிறு மேம்பாட்டுக் கழகத்தின் தலைவராகவும் பணியாற்றினார்.  

### வகித்த பதவிகள்
1980 முதல் 1983 வரை, கருநாடக காங்கிரஸ் இளைஞர் பிரிவின் பொருளாளராகப் பணியாற்றினார். 1983 முதல் 1987 வரை, இவர் செயலாளர் பதவியை வகித்தார், பின்னர் கருநாடக காங்கிரஸ் இளைஞர் பிரிவின் தலைவரானார். 1987 ஆம் ஆண்டில், பிந்திகனவில் தொகுதியை பிரதிநிதித்துவப்படுத்தும் மாவட்ட ஊராட்சி உறுப்பினராகத் தேர்ந்தெடுக்கப்பட்டார்.  

1989 ஆம் ஆண்டில், இவர் நாகமங்கள தொகுதியில் இருந்து சுயேட்சை வேட்பாளராகப் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார். 1994 ஆம் ஆண்டுத் தேர்தலில் அதே தொகுதியில் இருந்து சுயேட்சை வேட்பாளராக இரண்டாவது முறையாக வெற்றி பெற்றார்.  

2000 ஆம் ஆண்டில், நாகமங்கள தொகுதியில் இருந்து சட்டமன்றத் தேர்தலில் பங்கேற்றார். 2000 முதல் 2004 வரை மாண்டியா மாவட்ட காங்கிரசின் தலைவராகப் பணியாற்றினார்.
# பகரம்பூர் சட்டமன்றத் தொகுதி


**பகரம்பூர் சட்டமன்றத் தொகுதி** (Baharampur Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது முர்சிதாபாத் மாவட்டத்தில் அமைந்துள்ளது. இது முர்சிதாபாத் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 2011 | மனோஜ் சக்ரவர்த்தி | rowspan =2 | இந்திய தேசிய காங்கிரசு |
| 2016 |  |  |  |
| 2021 | சுப்ரதா மைத்ரா (காஞ்சன்) | பாரதிய ஜனதா கட்சி |  |
## தேர்தல் முடிவுகள்
### 2021
# பாக்தலா கலன்



**பாக்தலா கலன்** (*Bhagthala Kalan*) இந்தியாவின் பஞ்சாப் மாநிலத்தில் அமைந்துள்ள பரித்கோட் மாவட்டத்தில் உள்ள ஒரு கிராமம் ஆகும்.  

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகைக் கணக்கெடுப்பின் படி பாக்தலா கலன் கிராமத்தின் மக்கள்தொகை 1478 ஆகும். இம்மக்கள் தொகையில் 765 ஆண்களும் 713 பெண்களும் இருந்தனர். மொத்தமாக இங்கு 277 குடும்பங்கள் வசித்தன. பாக்தலா கலன் கிராமத்தின் அஞ்சல் குறியீட்டு எண் 151213 ஆகும். கிராமம் 747 எக்டேர் பரப்பளவில் பரந்து விரிந்துள்ளது.  

பாக்தலா கலன் கிராமத்தில் 0-6 வயதுடைய குழந்தைகள் 155 பேர் இருந்தனர். இந்த எண்ணிக்கை கிராமத்தின் மொத்த மக்கள் தொகையில் 10.49% ஆகும். மேலும் இக்கிராமத்தின் சராசரி பாலின விகிதம் 932 ஆகும். இச்சதவீதம் பஞ்சாப் மாநில சராசரியான 895 என்பதைவிட அதிகமாகும். மக்கள் தொகை கணக்கெடுப்பின்படி பாக்தலா கலன் குழந்தை பாலின விகிதம் 649 ஆகும். இவ்விகிதம் பஞ்சாப் மாநில சராசரியான 846 என்பதை விட குறைவாகும்.  

பாக்தலா கலன் கிராமத்தில் கல்வியறிவு விகிதம் குறைவாக உள்ளது. 2011 ஆம் ஆண்டில், இக்கிராமத்தின் கல்வியறிவு விகிதம் 70.22% ஆக இருந்தது. பஞ்சாபின் கல்வியறிவு விகிதம் 75.84% ஆகும். இதில் ஆண்களின் கல்வியறிவு விகிதம் 74.07% ஆகவும், பெண்களின் கல்வியறிவு விகிதம் 66.26% ஆகவும் இருந்தது.
# பாக் சிங்வாலா



**பாக் சிங்வாலா** (*Bhag Singh wala*) இந்தியாவின் பஞ்சாப் மாநிலத்தில் அமைந்துள்ள பரித்கோட் மாவட்டத்தில் உள்ள ஒரு கிராமம் ஆகும்.  

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகைக் கணக்கெடுப்பின் படி பாக் சிங்வாலா கிராமத்தின் மக்கள்தொகை 1025 ஆகும். இம்மக்கள் தொகையில் 517 ஆண்களும் 508 பெண்களும் இருந்தனர். மொத்தமாக இங்கு 214 குடும்பங்கள் வசித்தன. பாக் சிங்வாலா கிராமத்தின் அஞ்சல் குறியீட்டு எண் 151212 ஆகும்.  

பாக் சிங்வாலா கிராமத்தில் 0-6 வயதுடைய குழந்தைகள் 119 பேர் இருந்தனர். இந்த எண்ணிக்கை கிராமத்தின் மொத்த மக்கள் தொகையில் 11.61% ஆகும். மேலும் இக்கிராமத்தின் சராசரி பாலின விகிதம் 983 ஆகும். இச்சதவீதம் பஞ்சாப் மாநில சராசரியான 895 என்பதைவிட அதிகமாகும். மக்கள் தொகை கணக்கெடுப்பின்படி பாக் சிங்வாலா குழந்தை பாலின விகிதம் 831 ஆகும். இவ்விகிதம் பஞ்சாப் மாநில சராசரியான 846 என்பதை விட குறைவாகும்.  

பாக் சிங்வாலா கிராமத்தில் கல்வியறிவு விகிதம் குறைவாக உள்ளது. 2011 ஆம் ஆண்டில், இக்கிராமத்தின் கல்வியறிவு விகிதம் 60.71% ஆக இருந்தது. பஞ்சாபின் கல்வியறிவு விகிதம் 75.84% ஆகும். இதில் ஆண்களின் கல்வியறிவு விகிதம் 63.94% ஆகவும், பெண்களின் கல்வியறிவு விகிதம் 57.49% ஆகவும் இருந்தது.
# பெகுவாலா



**பெகுவாலா** (*Beguwala*) இந்தியாவின் பஞ்சாப் மாநிலத்தில் அமைந்துள்ள பரித்கோட் மாவட்டத்தில் உள்ள ஒரு கிராமம் ஆகும்.  

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகைக் கணக்கெடுப்பின் படி பெகுவாலா கிராமத்தின் மக்கள்தொகை 1469 ஆகும். இம்மக்கள் தொகையில் 745 ஆண்களும் 724 பெண்களும் இருந்தனர். மொத்தமாக இங்கு 311 குடும்பங்கள் வசித்தன. பெகுவாலா கிராமத்தின் அஞ்சல் குறியீட்டு எண் 151203 ஆகும்.  

பெகுவாலா கிராமத்தில் 0-6 வயதுடைய குழந்தைகள் 231 பேர் இருந்தனர். இந்த எண்ணிக்கை கிராமத்தின் மொத்த மக்கள் தொகையில் 15.72% ஆகும். மேலும் இக்கிராமத்தின் சராசரி பாலின விகிதம் 972 ஆகும். இச்சதவீதம் பஞ்சாப் மாநில சராசரியான 895 என்பதைவிட அதிகமாகும். மக்கள் தொகை கணக்கெடுப்பின்படி பெகுவாலா கிராமத்தின் குழந்தை பாலின விகிதம் 878 ஆகும். இவ்விகிதம் பஞ்சாப் மாநில சராசரியான 846 என்பதை விட குறைவாகும்.  

பெகுவாலா கிராமத்தில் கல்வியறிவு விகிதம் குறைவாக உள்ளது. 2011 ஆம் ஆண்டில், இக்கிராமத்தின் கல்வியறிவு விகிதம் 50.57% ஆக இருந்தது. பஞ்சாபின் கல்வியறிவு விகிதம் 75.84% ஆகும். இதில் ஆண்களின் கல்வியறிவு விகிதம் 57.23% ஆகவும், பெண்களின் கல்வியறிவு விகிதம் 43.83% ஆகவும் இருந்தது.